Aşıq Talıb

Aşıq Talıb () — Göyçə aşığı, Aşıq Ələsgərin oğlu.

 Həyatı 
Aşıq Talib Ələsgər oğlu 1877-ci ildə Ağkilsə kəndində anadan olmuş, aşıqlıq sənətini atasından öyrənmişdir. İlin yaz-yay aylarında əkinçilik etmiş, payız-qış aylarında isə xalqımızın toylarında, el şənliklərində sazlı-sözlü söhbətləri ilə şərəfli ömür yolu keçmişdir.

Klassik və müasir aşıq sənətini mükəmməl bilən Aşıq Talıb Göyçə sənətkarlarının, xüsusən, atası Aşıq Ələsgər irsinin sinədəftəri kimi aşıqlar arasında böyük nüfuza malik olmuşdur.

Yaşadığı, ömür sürdüyü mühitin təsiri onu ustad aşıq zirvəsinə qaldırmışdır.

Aşıq Talıb 1979-cu ilin 21 mayında, 102 yaşında Ağkilsə kəndində vəfat etmişdir.

XX əsr Göyçə aşıqlarının saz-söz aləmindəki sənət uğurları birbaşa Aşıq Talıbın iştirakı və onun xeyir-duası ilə qazanılmışdır.

 Kitabları 
 Aşıq Talıb. "Könlüm Vətən arzular". Bakı, "Elm və təhsil", 2013, 100 səh.

 İstinadlar 

 Xarici keçidlər 
 Ziyəddin Məhərrəmov, "İrəvanda məktəbdarlıq və maarifçilik", Bakı, Nurlan nəşriyyatı, 2010.

Kateqoriya:Göyçədə doğulanlar
Kateqoriya:Göyçədə vəfat edənlər
Kateqoriya:Göyçə aşıqları
Kateqoriya:Azərbaycanlı aşıqlar
Kateqoriya:Azərbaycanlı uzunömürlülər
Kateqoriya:Göyçədə dəfn olunanlar